# **KULTTUURIA KAIKILLE KAIKUKORTILLA**

Tämä tietokortti sisältää toimenpiteitä, joilla edistää tiukassa rahatilanteessa olevien ihmisten yhdenvertaisia osallistumismahdollisuuksia kulttuurielämään ja harrastamiseen.

Kaikukortti on kortti, jolla pienituloiset voivat hankkia maksuttomia pääsylippuja kulttuuripalveluihin ja kurssipaikkoja opistoihin. Maksutonta korttia jaetaan Kaikukortti-verkostoihin kuuluvissa sote-organisaatioissa.

Myös Opetus- ja kulttuuriministeriön kulttuuripolitiikan strategia 2025:ssä mainittu Kaikukortti on käytössä jo usealla paikkakunnalla ja tavoitteena on, että se leviää valtakunnalliseen käyttöön.



**MIKSI KAIKUKORTTI?**

* Kulttuuri on kaikkien, myös tiukassa rahatilanteessa olevien henkilöiden perusoikeus.
* Kaikukortti luo tasavertaisempia mahdollisuuksia osallisuuteen ja yhteiskuntaan kuulumiseen.
* Kaikukortti on keino edistää kohderyhmänsä terveyttä ja hyvinvointia.
* Kaikukortti on keino lisätä kulttuuripalvelujen yhdenvertaisuutta ja saavutettavuutta.
* Kaikukortti on kevyt ja kustannuksiltaan matala työkalu kuntien ja maakuntien kulttuuri- ja sotealan sekä järjestöjen yhteistyön rakentamiseen ja kehittämiseen. Paikalliset Kaikukortti-verkostot tuovat yhteen ruohonjuuritason toimijoita.

Kaikukortti on Sosiaalialan korkeakoulutettujen ammattijärjestö Talentia ry:n vuoden 2018 Hyvä käytäntö -palkinnon voittaja!

## **KULTTUURI TEKEE (TUTKITUSTI) HYVÄÄ!**

* Tutkimuskatsauksia mm. Sitralta ja ArtsEqualilta.
* Kaikukortin satoa ja tuloksia esitellään osoitteessa www.kulttuuriakaikille.fi/kaikukortin\_tuloksia\_ja\_satoa.

”[Kaikukortti merkitsee] virkistyshetkiä ja hetken arjesta irti pääsemistä” (Kaikukortin haltija Kainuussa v. 2017)

**YHDENVERTAISTEN OSALLISUUSMAHDOLLISUUKSIEN EDISTÄMINEN**

* Taide- ja kulttuuritoiminta osaksi soten palveluita, rakenteita ja rahoitusta!
* Poikkihallinnollista tukea ja pysyvyyttä Kaikukortin valtakunnalliselle kehittämiselle ja levittämiselle. Kaikukortin tukipalvelu sosiaali- ja terveysministeriön ja Stean rahoituksen piiriin!
* Kaikukortti kulttuuri-indikaattoriksi TEAviisariin ja HYTE-kertoimeen sekä mukaan kuntien ja maakuntien hyte-ryhmiin, hyvinvointikertomuksiin sekä alueellisiin kulttuurihyvinvointisuunnitelmiin.

**KAIKUKORTTI HYVÄKSI KÄYTÄNNÖKSI KOKO SUOMEEN!**

Kulttuuria kaikille -palvelun tavoitteena on yhdenvertainen kulttuurikenttä. Palvelemme taide- ja kulttuurikentän toimijoita saavutettavuuden, moninaisuuden ja yhdenvertaisuuden kysymyksissä. Välitämme tietoa, järjestämme koulutuksia ja keskustelutilaisuuksia sekä koordinoimme erilaisia hankkeita.

Kulttuuria kaikille -palvelua ylläpitää Yhdenvertaisen kulttuurin puolesta ry. Sen jäsenet ovat kulttuurialan kattojärjestöjä. Toimistossamme työskentelee taiteen ja kulttuurin saavutettavuuden ja moninaisuuden asiantuntijoita.

Lisää tietoa meistä ja toiminnastamme:

www.kulttuuriakaikille.fi **#kulttuuriakaikille**
[www.kulttuuriakaikille.fi/kaikukortti](http://www.kulttuuriakaikille.fi/kaikukortti) **#kaikukortti**

Ota yhteyttä:
Hankejohtaja Aura Linnapuomi
aura.linnapuomi@cultureforall.fi
040 931 0576

Hankekoordinaattori Mira Haataja
mira.haataja@cultureforall.fi
040 213 6339

IT-koordinaattori Seppo Mallenius
seppo.mallenius@cultureforall.fi
040 554 4321



 

